AQSh Demokratlar partiyasining elektron yozishmalariga hujum qilishda ayblangan "Rossiya tomonidan qo‘llab-quvvatlanuvchi" xakerlar Amerikaning bir qator tadqiqot markazlariga hujum qilishdi. Bu haqida Defense One ma’lum qildi. Crowdstrike kompaniyasining axborot texnologiyalari sohasida faoliyat yurituvchi Dmitriy Alperovichning so‘zlariga ko‘ra, gap Rossiyaga katta e’tibor qaratuvchi tadqiqot markazlari, xususan, Vashingtondagi Xalqaro va strategik tadqiqotlar markazi haqida ketmoqda. Manbaga ko‘ra, xakerlarning hujumidan "beshga yaqin tashkilot va o‘n nafar xodim" zarar ko‘rgan, biroq ma’lumotlarni o‘g‘irlashga muvaffaq bo‘linmagan. Kompaniya mutaxassislarining ma’lum qilishicha, kiberhujum ortida AQSh Demokratlar partiyasi ma’lumotlar bazasini buzib kirishda ayblangan Cozy Bear guruhi turibdi.